PATVIRTINTA

Anykščių Jono Biliūno gimnazijos

direktoriaus 2017 m. vasario 28 d.

įsakymu Nr. V-29

**ANYKŠČIŲ JONO BILIŪNO GIMNAZIJA**

**(Kodas 190046685)**

**ANYKŠČIŲ JONO BILIŪNO GIMNAZIJOS KAVARSKO VIDURINIO UGDYMO ŠVIETIMO PADALINIO (SKYRIAUS) VADOVO PAREIGYBĖS** **APRAŠYMAS**

**I SKYRIUS**

**BENDROJI** **DALIS**

1. Švietimo padalinio (skyriaus) vadovopareigybė yra priskiriama pareigybių, kurioms būtinas ne žemesnis kaip aukštasis išsilavinimas, grupei.
2. Pareigybės lygis: švietimo padalinio (skyriaus) vadovaspriskiriamas A2 lygiopareigybei.
3. Pareigybės paskirtis: organizuoti gimnazijos skyriaus ugdymo procesą, jį planuoti, rūpintis mokinių saugumu, organizuoti ir prižiūrėti tiesiogiai pavaldaus pedagoginio personalo darbą.
4. Pavaldumas: švietimo padalinio (skyriaus) vadovaspavaldus gimnazijos direktoriui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

1. Švietimo padalinio (skyriaus) vadovokvalifikacijai keliami reikalavimai:
   1. ne žemesnis kaip aukštasis išsilavinimas;
   2. pedagogo kvalifikacija ir ne mažesnis kaip 3 metų pedagoginio darbo stažas;
   3. geras lietuvių kalbos mokėjimas (jos mokėjimo lygis turi atitikti valstybinės lietuvių kalbos mokėjimo kategorijų, nustatytų teisės aktais, reikalavimus);
   4. bent vienos iš trijų Europos Sąjungos darbo kalbų (anglų, prancūzų ar vokiečių) mokėjimas;
   5. mokėjimas naudotis informacinėmis technologijomis.
2. Švietimo padalinio (skyriaus) vadovasturi žinoti ir išmanyti:
   1. švietimo politiką, gimnazijos skyriaus veiklos planavimą ir įgyvendinimą;
   2. gimnazijos skyriaus kultūros formavimą ir kaitą;
   3. bendradarbiavimą su socialiniais partneriais;
   4. gimnazijos skyriaus veiklos įsivertinimo organizavimą ir gautų duomenų panaudojimą veiklai tobulinti;
   5. ugdymo turinio vadybą;
   6. edukacinių aplinkų kūrimą ir tobulinimą;
   7. mokinių saugumo ir lygių galimybių užtikrinimą;
   8. tėvų (globėjų, rūpintojų) informavimą ir švietimą.
3. Švietimo padalinio (skyriaus) vadovas privalo vadovautis:
   1. Lietuvos Respublikos įstatymais ir poįstatyminiais aktais;
   2. Lietuvos Respublikos Vyriausybės nutarimais, švietimo ir mokslo ministro įsakymais, Anykščių rajono savivaldybės tarybos sprendimais, švietimo skyriaus vedėjo įsakymais, gimnazijos nuostatais;
   3. darbo tvarkos taisyklėmis;
   4. darbo sutartimi;
   5. šiuo pareigybės aprašymu;
   6. kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

1. Švietimo padalinio (skyriaus) vadovofunkcijos:
   1. organizuoti gimnazijos skyriaus:
      1. ugdymo plano rengimą ir įgyvendinimą;
      2. bendrųjų programų vykdymą;
      3. metodinį darbą ir gerosios patirties sklaidą;
      4. ilgalaikių planų derinimą;
      5. programų, naujų ugdymo formų ir metodų aptarimus;
      6. mokinių nusikalstamumo ir žalingų įpročių prevencinę veiklą, bendradarbiavimą su institucijomis, atsakingomis už mokinių prevencinę veiklą;
      7. mokinių ir bendruomenės narių apklausas ir tyrimus veiklos tobulinimo klausimais;
      8. mokymosi formų pasirinkimo pasiūlą;
      9. dalykų modulių .programų rengimą;
      10. mokymosi pagalbos teikimo organizavimą;
      11. socialinį darbą;
   2. rengti gimnazijos skyriaus :
      1. pamokų, neformaliojo švietimo tvarkaraščius;
      2. mokinių mokymosi trimestrų ir metines suvestines ir jas analizuoti;
      3. ugdymo rezultatų ir lankomumo apskaitos dokumentus ir juos analizuoti;
      4. direktoriaus įsakymų projektus;
      5. informaciją Švietimo skyriui ir kitoms institucijoms;
   3. vykdyti priežiūrą:
      1. gimnazijos skyriaus veiklą reglamentuojančių dokumentų vykdymą;
      2. bendrojo ugdymo ir neformaliojo švietimo programų vykdymą;
      3. gimnazijos skyriaus darbo tvarkos taisyklių laikymąsi (raštu informuoti gimnazijos direktorių apie darbo drausmės pažeidimus);
      4. pamokų, neformaliojo švietimo tvarkaraščių vykdymą;
      5. ugdymo proceso dokumentų tvarkymą pagal raštvedybos taisykles;
   4. koordinuoti:
      1. gimnazijos skyriaus įsivertinimo veiklą;
      2. pedagoginių darbuotojų kvalifikacijos tobulinimą;
      3. ugdymo karjerai veiklą;
      4. ugdymo proceso vykdymą, vadovaujantis bendraisiais ugdymo planais, programomis;
      5. Nesimokančių vaikų ir mokyklos nelankančių mokinių informacinę sistemą (NEMIS).

**IV SKYRIUS**

**MOKINIŲ SAUGUMO UŽTIKRINIMAS**

1. Švietimo padalinio (skyriaus) vadovas, įtaręs ar pastebėjęs žodines, fizines, socialines patyčias, smurtą:
   1. nedelsdamas įsikiša ir nutraukia bet kokius tokį įtarimą keliančius veiksmus;
   2. primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;
   3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;
   4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar gimnazijos skyriaus darbuotojus, direktorių) ir/ar institucijas (pvz.: policiją, greitąją pagalbą ir kt.).
2. Švietimo padalinio (skyriaus) vadovasįtaręs, ar pastebėjęs patyčias kibernetinėje erdvėje arba gavęs apie jas pranešimą:
   1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
   2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar gimnazijos skyriaus darbuotojus, direktorių) ar institucijas (policiją);
   3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;
   4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);
   5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ATSAKOMYBĖ**

1. Švietimo padalinio (skyriaus) vadovasatsako už:
   1. pareigybės aprašyme numatytų ir direktoriaus įsakymu skirtų kuruojamų sričių bei pareigų kokybišką vykdymą;
   2. valstybinės bei rajono švietimo politikos įgyvendinimą.
2. Švietimo padalinio (skyriaus) vadovuigali būti taikoma drausmės, materialinė arba baudžiamoji atsakomybė, jeigu jis:
   1. dėl savo neveiklumo leido darbuotojams pažeidinėti darbo drausmę, nevykdyti arba aplaidžiai vykdyti savo pareigas, dėl ko susidarė prielaidos įvykti arba įvyko nelaimingas atsitikimas, kilo gaisras;
   2. davė darbuotojams privalomus neteisėtus nurodymus;
   3. atlikimą savo pareigų;
   4. savo veiksmais padarė gimnazijos skyriui materialinę žalą.
3. Švietimo padalinio (skyriaus) vadovasuž savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.
4. Švietimo padalinio (skyriaus) vadovasuž darbo drausmės pažeidimus gali būti traukiamas drausminėn atsakomybėn. Drausminę nuobaudą skiria gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_